khistorydata/jeongjo-sjw-relations huggingface dataset:
정조 20년
傳于李肇源曰未肅拜玉堂許遞今日政差出
정조 20년
以副校理沈興永牌不進罷職傳旨傳曰許遞
정조 20년
有政吏批判書沈煥之參判李敬一進參議未差右副承旨李肇源進以韓用龜爲吏曹參議沈基泰爲大司諫鄭景祚爲執義閔師宣爲司諫趙章漢爲掌令丁志遠爲獻納李勉昇朴宗京爲正言高宅謙爲校理尹序東爲副校理李龜雲爲修撰金近淳爲副修撰李貞運爲掌樂正翼陵令南溟學尙衣僉正李命暹相換學諭崔仁簡東學訓導李台祥南學訓導劉弘玖養賢庫直長許鐫以上竝單付前牧使金爔通訓還陞嘉善復資事承傳
정조 20년
兵批判書鄭好仁病參判洪仁浩病參議睦萬中病參知尹得孚入直進右副承旨李肇源進護軍黃昇源申大謙副護軍韓用龜徐郁修尹行頤李普天李昌漢李鼎德李海愚副司直崔烜鄭毅祚任長源李甲會副司果權文度李東煥同知明仁白以上竝單付
정조 20년
傳于李肇源曰新除授吏曹參議韓用龜斯速乘馹上來事下諭于三道道臣
정조 20년
承旨前望單子入之李祖承宋銓閔昌爀落點
정조 20년
宋銓以弘文館言啓曰新除授校理高宅謙副校理尹序東副修撰金近淳竝卽牌招察任何如傳曰允
정조 20년
宋銓以弘交館言啓曰新除授修撰李龜雲時在慶尙道禮安地經筵入番事緊請斯速乘馹上來事下諭傳曰依啓
정조 20년
宋銓以禁衛營言啓曰中軍望單子傳曰崔東岳之射技豈有才落之理如非不能盡心必是近來抛置而然軍門之任罷散亦擬之仍任依例請敍後射會禁將面試貫革十巡未滿四中降付千摠罰射三百巡後草記事判下矣謹依傳敎今日射會時本營中軍崔東岳貫革面試十巡得中十矢三分原單子中懸錄以入之意敢啓傳曰知道
정조 20년
禮曹啓目粘連廣州府公都會退待明年合等設行事依狀請施行爲白乎矣公都會之當年內設行自是定式除非有故則曾無直請退行之例而今此守臣之臨歲狀請者事甚未安當該守臣推考何如判付啓歲後使之卽爲設行爲良如敎
정조 20년
禮曹故領相忠憲公徐命善祠版待其抵衙致祭祭文親撰事命下矣抵衙日字問于本家則來正月初三日云以此日設行而祭物及執事官令本道差定進排之意分付何如判付啓依所啓施行忠憲祠版今將發向云而致祭則待祭文製下來月內擇日擧行之意本道竝以知悉爲旀祭官則承旨進去爲旀祠版下去沿路令廟堂各別嚴飭道臣別例接待以示朝家殊待之意爲良如敎
정조 20년
刑曹啓目殺獄罪人文永喆弟彬伊獄事問議大臣云云分付道臣照法勘處何如判付啓依僉議施行爲良如敎又啓目殺獄正犯罪人李錫趾更加各別嚴刑期於取服爲白乎旀其餘干連諸人自臣曹從輕重勘處何如判付啓爲先依卿等議施行而絶悖矣甚晦矣別出意見期於歸一爲良如敎
정조 20년
丙辰十二月二十六日辰時上御誠正閣諸承旨持公事入侍時左副承旨李肇源記事官柳遠鳴假注書李存秀記事官金景煥記注官金良倜檢校待敎沈象奎徐有榘以次進伏訖上曰昨日聯疏之承旨今日皆不爲入來乎肇源曰然矣上命肇源讀奏公事肇源讀奏咸鏡監司趙尙鎭道內遺棄兒給料成冊上送事狀啓上命書判付訖上曰元朝詣廟宮展謁時隨駕各司官員勿爲塡差於各陵正朝祭官而隣陵官出假官而盡爲塡差地方官及鄰邑守令亦爲塡差事分付上曰印書之事非戲劇之事而今番史記英選印出時不能精察極爲駭然矣仍命書傳敎曰印書之法至嚴觀於經國大典可知矣一字一劃之差舛似無甚關係而一劃之謬其罪如彼一字之錯其律至重者所以重文獻尊書籍也名以御定事體尤爲自別且遵鑄字所故事近置監印所使之印進御定諸書則今番印出史選昨始見之不能精察而欠敬多端監印閣臣直提學李晩秀監印文臣李翼晉丁若鏞一竝爲先罷職此雖微事其在愼賞之義不可以不當施之賞典施之於必可罪之人所授馬帖虎皮竝令還收檢書官等承傳勿施仍令外閣提擧嚴治首工以尊事體以懲日後命退諸臣以次退出拔則何以爲乎上曰拔則不必爲之矣命書榻敎曰當該中官拿處仍命退承史以次退出
정조 20년
行都承旨黃昇源坐行左承旨李益運坐直右承旨申耆坐左副承旨宋銓坐右副承旨李肇源坐同副承旨李海愚坐直注書柳遠鳴仕一員未差假注書徐俊輔仕直事變假注書曺錫中仕
정조 20년
李肇源啓曰奉常寺官員來言英陵寧陵正朝祭物今日當爲封進而都提調洪樂性身病提調未差不得擧行云未差之代政官牌招開政差出以爲擧行之地何如傳曰禮判進去
정조 20년
傳于李益運曰不爲仕進承旨許遞前望單子入之待下批牌招察任
정조 20년
承旨前望單子入之黃昇源申耆李海愚落點
정조 20년
傳于申耆曰承旨房仍右承旨爲刑房
정조 20년
傳于宋銓曰金川郡守洪秉德入侍
정조 20년
吏曹口傳政事以李敬懋爲漢城判尹李學彬爲平市主簿
정조 20년
李益運啓曰今日親鞫時別侍衛不可不備員兵曹判書未差之代今日政差出待下批仍卽牌招傳授命召何如傳曰允
정조 20년
李益運啓曰卽者兵曹郞廳來言今日親鞫時別雲劍及節目當爲磨鍊以入而判書未差次堂例不得擧行云何以爲之敢稟傳曰令次堂擧行
정조 20년
金吾堂上前望單子入之判義禁鄭民始知義禁李時秀李秉鼎沈煥之落點
정조 20년
傳于申耆曰鞫廳罪人鄭好仁悖疏捧納承旨不可罷職而止當該承旨削職
정조 20년
傳于申耆曰目見筵中光景不言兩司不可拿鞫而止今日臨門時亦爲上闕推問枷杻則除之事分付
정조 20년
傳于李益運曰設有拘忌身爲將兵肘腋之任焉敢逗遛闕外乎壯勇大將金持默罷職行左參贊鄭民始爲壯勇大將牌招傳授虎符
정조 20년
備邊司壯勇大將鄭民始
정조 20년
傳于李益運曰別雲劍望筒尙不書納堂該堂上遞差
정조 20년
傳于黃昇源曰宜有弦韋之政大司諫沈基泰兵曹參判除授牌招察任
정조 20년
傳于申耆曰罪人上闕受點之單除之罪人上闕事分付鞫廳
정조 20년
傳于李益運曰今日親鞫時布帳外環衛軍以金虎門西營廣智營東營禁御新營及北營入直軍爲之餘皆除之其餘出番軍勿爲待令
정조 20년
傳于李益運曰宮城扈衛置之
정조 20년
吏曹兵曹參判沈基泰除授事承傳
정조 20년
傳于黃昇源曰臺諫有闕之代前望單子入之待下批牌招先入侍後謝恩
정조 20년
臺諫前望單子入之掌令李貞運正言韓用鐸沈奎魯執義李始源司諫李景溟大司諫李書九落點
정조 20년
傳于申耆曰當該都事爲先汰去記過待令
정조 20년
申耆以義禁府言啓曰今此親鞫時本府都事不可不備員都事元永卨汰去之代令該曹口傳差出何如傳曰允
정조 20년
吏曹口傳政事尹益儉爲禁府都事
정조 20년
以兵曹判書望筒傳于李益運曰除將任外任及衆所共知情勢實病實故人以在京無故者擬入
정조 20년
義禁府今此親鞫時問事郞廳八員望副司果李始源鄭晩錫宋知濂前修撰韓用鐸李羲甲兵曹正郞呂駿永副修撰金近淳副司果沈象奎
정조 20년
申耆以義禁府言啓曰今此親鞫時問事郞廳中韓用鐸李羲甲時無職名令該曹口傳付軍職以爲冠帶常仕之地何如傳曰允
정조 20년
申耆以義禁府言啓曰今此親鞫時罪人往來例有軍兵排圍之事令訓鍊都監擧行何如傳曰允
정조 20년
申耆以義禁府言啓曰今此親鞫時假都事十員令該曹口傳差出以爲擧行之地何如傳曰允
정조 20년
李益運以訓鍊都監言啓曰今此親鞫時依傳敎金虎門軍一百名西營軍四十五名廣智營軍六十名東營軍四十五名北營標下軍三十五名各其將官率領設布帳外環衛而竝待標信擧行之意敢啓傳曰知道
정조 20년
李益運以訓鍊都監言啓曰謹依義禁府草記批旨今此親鞫時罪人往來排圍軍本局砲手一百名定送擧行之意敢啓傳曰知道
정조 20년
李益運以禁衛營言啓曰依傳敎今日親鞫時新營入直京標下軍三十名內除營直五名元入直將官率領仍直其餘軍兵入直千摠李長益哨官李鼎五率領布帳外環衛而事過後還入直所之意敢啓傳曰知道
정조 20년
李益運以御營廳言啓曰依傳敎今日親鞫時新營入直軍三十三名依例除標信除出千摠黃泰彦哨官李休率領設布帳外環衛之意敢啓傳曰知道
정조 20년
李益運以御營廳言啓曰依兵曹節目罪人結幕處出番鄕軍一百名哨官成龍彦率領嚴加排立之意敢啓傳曰知道
정조 20년
李益運以訓鍊都監言啓曰親鞫旣罷罪人排圍軍兵撤罷之意敢啓傳曰知道
정조 20년
申耆以義禁府言啓曰罪人鄭好仁竄配之典事命下矣鄭好仁咸鏡道穩城府竄配而以傳敎內辭意具罪目依例發遣府都事押送配所何如傳曰允
정조 20년
申耆以義禁府言啓曰罪人成德雨施以島配之典事命下矣成德雨全羅道珍島郡金甲島島配而以傳敎內辭意具罪目依例發遣府書吏押送配所何如傳曰允
정조 20년
李益運以訓鍊都監言啓曰本局諸長官自今年正月至十二月射講居首人依例別單書入之意敢啓傳曰知道
정조 20년
李益運以禁衛營言啓曰本營諸將官今年射講居首人依例別單書入之意敢啓傳曰知道
정조 20년
李益運以御營廳言啓曰本廳諸將官今年射講居首人依例別單書入之意敢啓傳曰知道
정조 20년
李益運以摠戎廳言啓曰本廳諸將官丙辰年射講居首人依例別單書入之意敢啓傳曰知道
정조 20년
李海愚以吏曹言啓曰今此各陵殿宮園墓正朝祭祭官中時無職名人員令該曹口傳付軍職何如傳曰允
정조 20년
李海愚以吏曹言啓曰今此各陵殿宮園墓正朝祭祭官當爲磨鍊而除老病公故外實無推移分排之路依近例刑官及司饔院官員通融塡差以入之意敢啓傳曰知道
정조 20년
李海愚啓曰行左承旨李益運入侍臣吏兵批兼進之意敢啓傳曰知道
정조 20년
有政吏批判書沈煥之進判李敬一進參議韓用龜在外同副承旨李海愚進啓曰壯勇提調今當差出而時任戶惠堂難以備望依節目曾經戶惠堂中通融備擬何如傳曰允以李得臣爲兵曹判書再政朴載淳爲副應敎洪秀晩爲副校理李基讓爲修撰徐邁修爲禮曹參判李鼎德爲禮曹參議李時秀爲壯勇提調李敬一爲司譯提調李始源爲掌樂正洪致榮爲兵曹佐郞權行彦爲社稷令尹心約爲光陵令吳鎭圭爲溫陵令李尙濂爲典籍兪漢寬爲典牲主簿訓鍊都監提調李得臣禁衛營提調李得臣御營提調李得臣兼春秋李允行單付掌樂主簿金復光平市主簿朴性圭相換掌樂主簿孔允東監察李在翼相換三政以李鼎揆爲大司諫金孝眞爲執義朴鍾淳爲副修撰李命植爲判敦寧李在學爲刑曹判書尹得孚爲大司成徐龍輔爲奉常提調李得臣爲軍器提調李顯祿爲東部令金明淳爲禁府都事崔致翼趙恒存爲典籍朴載淳爲西學敎授四政金復光爲厚陵令
정조 20년
兵批判書李得臣參判沈基泰病參議睦萬中入直進參知尹得孚病同副承旨李海愚進壯勇大將鄭民始單付護軍洪仁浩副護軍魚用謙朴基正副司直李基讓朴載淳沈興永副司果朴鍾淳李羲甲
정조 20년
宋銓以兵曹言啓曰依下敎政院考喧使令朴順得決棍五度之意敢啓傳曰知道
정조 20년
刑曹啓目粘連豐德府殺獄罪人申日隱同獄事云云令道臣各別嚴訊期於得情爲白乎旀近來京外捕廳之勒稱盜賊侵虐平民誠是痼弊而德昌旣無端緖而捕校之執捉周行竟致殺變者合施反坐之律而道臣之隨例決放於覆檢之狀終涉遽然當該道臣推考爲白乎旀楊州牧殺獄罪人鄭涑獄事段揆以情法合有參恕是白乎矣獄體至重臣曹不敢擅便上裁敎是白乎旀檢狀事體何等謹嚴而覆檢狀中不錄元犯以待時鐸就捕後決定元犯云者大違檢式有關後弊當該檢官令該府拿問處之初不論責之道臣亦爲推考警責何如判付啓申日隱同段今於時移事久獄老奸生之後追理旣骨者之蹤跡固非可論卿曹跋辭持難於傅輕亦有意見死者之所犯十分之八九異於平民道臣傅生之論是矣依道啓施行事分付爲旀鄭涑等段涑是正犯邊較多之人也今若遽然酌放何以懲頑俗乎時鐸所爲亦甚可惡是置時鐸段嚴刑定配涑段更加各別嚴訊捧其遲晩狀聞事分付爲良如敎又啓目粘連安邊府殺獄罪人金興太獄事云云各別嚴訊期於取服爲白乎旀登啓文字何等謹嚴而被捉之捉字書以打字直告之直字書以眞字頭面之面字書以目字當該道臣推考警責何如判付啓爲先依回啓施行爲旀此後同推別出意見更爲狀聞事分付爲良如敎又啓目粘連長湍府殺獄罪人朴卜乭獄事云云更加各別嚴刑期於得情爲白乎旀通津府殺獄罪人韓光宅獄事云云亟令道臣各別嚴訊期於斯速取服爲白乎旀朔寧郡殺獄罪人池得水獄事云云分付道臣嚴加訊推以爲斯速取服劃卽償命之地爲白乎旀入啓文書何等謹嚴而誤書落字非止一再處而至於韓光宅文案屍親招中渠夫出去在於五月十七日又曰渠父致命在於五月十二日此則大是不察不可無警當該道臣從重推考何如判付啓竝只依回啓施行爲有矣無疑之獄亦多隱情嚴飭推官各出意見別般究覈之意分付爲良如敎
정조 20년
司諫李景溟掌令李貞運張至冕正言沈奎魯韓用鐸啓曰臣等姿性鹵莽言議巽軟本不合於淸朝耳目之任而親鞫有命章皇登筵矣卽者鞫囚之情未覈酌處之命遽下臣等目見莫大之義理從此而益晦莫嚴之隄防由是而漸壞一部明義無地可讀將不知幾箇怪鬼接跡而起故相率進前力請窮覈之際未蒙允可遽有還內之擧臣等義急懲討不可遽退仍爲隨鑾齊到閤外屢次請對見阻喉院徊徨深夜進退無據鞫情之未究已極寒心臺體之壞損尤無餘地此莫非臣等人微言輕不能見重之致以此情跡何可一刻晏然於臺次乎請命遞斥臣等之職答曰承史不爲詣閤而爾等獨留閤外損體非細一竝遞差
정조 20년
大司諫沈基泰疏曰伏以臣罪負罔赦薄竄旋宥杜門屛蟄泣血訟諐昨夏以假承旨昵侍前席恩敎鄭重昭晢無餘日月之明無幽不燭感激之極涕淚被面自玆以後銀臺騎省除旨聯翩恩山德海枯荄復春他不暇顧顚倒出膺只以趨走爲恭爲一半分自效之圖千萬夢想之外薇垣新除忽下於窮巷病伏之中聞命驚惶罔知攸措夫諫諍之職孰非重任而責任之重長官爲最先輩名碩亦皆逡巡以臣之衰頹譾劣何敢爲唐突冒膺也哉且臣通擬是職之政乃在亞銓參席之時亞銓李敬一卽臣之親査也堂上無相避指閑漫庶職而言也諫議大夫何等淸顯而亦用此例論以銓格得無苟且在臣私義尤爲難安玆不得不再違嚴召罪合重勘伏乞聖慈治臣逋慢之罪以肅朝綱千萬幸甚臣旣不以見職自居而目下事有不勝憂憤略此附陳惟聖明垂察焉噫明義錄卽昭代之一部春秋也顧今人心陷溺義理晦塞明義一編抛之芭籬邊嬴豕躑躅之漸久爲有識之憂日前差祭銓官之彈墨未乾又有頒曆單子之肆然闖呈放恣無憚胡至此極尤可痛者此重臣以扶植義理特蒙奬擢致位隆顯其所闡義理嚴隄防宜倍於他人而白首殘年忽棄自己之所秉甘心彼邊之立幟恬然自歸於背馳之科此不嚴懲世道之憂有不可勝言臣謂兵曹判書鄭好仁亟施譴削之典以爲益明義理益嚴隄防焉臣無任云云省疏具悉鄭好仁事今當嚴處矣
정조 20년
丙辰十二月二十七日午時上御重熙堂軍士房承旨入侍時行左承旨李益運假注書徐俊輔記事官金景煥記注官金良倜以次進伏上曰問郞何至今不爲啓下乎益運曰今方正書云矣上曰以善爲傳命者差出事分付益運曰俄以此意言於判義禁矣上曰親鞫自有節次善爲擧行之意嚴飭禁堂可也仍命退承史以次退出
정조 20년
丙辰十二月二十七日申時上御重熙堂左承旨入侍時行左承旨李益運假注書徐俊輔記事官金景煥記注官金良倜以次進伏上曰問目如已畢書持入賤臣承命出傳回奏曰姑未畢書云矣上曰速書入之之意分付益運曰兩司以請對之意屢次言送而方列坐於閤門之外矣上曰豈可無承史而守閤乎嚴飭退去可也仍命退承史以次退出
정조 20년
行都承旨黃昇源坐直行左承旨李益運坐右承旨申耆坐左副承旨宋銓坐直右副承旨李肇源坐同副承旨李海愚坐注書柳遠鳴仕直一員未差假注書徐俊輔仕事變假注書曺錫中仕
정조 20년
藥房提調尹師國行左承旨李益運啓曰親臨訊囚勞動旣多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
申耆啓曰合辭方張之時兩司無詣臺之員事甚未安除在外外未肅拜人員竝卽牌招何如傳曰允
정조 20년
申耆啓曰行大司憲宋煥箕持平金壽祖鄭宗魯在外執義金孝眞牌不進掌令二員未差監察茶時之意敢啓傳曰知道
정조 20년
傳于李海愚曰吏禮換房
정조 20년
李益運啓曰都摠府草記來正月初一日宗廟擧動時寶劍侍衛守宮不可不備員而都摠管李源有頉三員未差寶劍侍衛將無以備員不可無變通之道令政院急速稟旨變通仍令該曹卽爲口傳差出以爲備員侍衛之地事允下矣未差之代令該曹口傳差出以爲備員之地何如傳曰允
정조 20년
兵曹口傳政事以徐邁修洪仁浩吳載徽爲副摠管
정조 20년
傳于宋銓曰及老之典何論班賤則昨見畿伯啓本百歲老人一人資云折衝今始修啓昨年慶典之遺漏可知今春例資之未陞崇政亦可推也欲待該曹論奏循例啓下而已過兩日尙無皁白況關東歲首抄啓老人只送成冊於該曹亦無草記致煩特敎當該判堂從重推考卽令廟堂査問委折於畿伯草記
정조 20년
傳于宋銓曰戰艦之緊重果何如而反不若漕船之便於使用此蓋營閫不能管檢照察邑鎭亦不盡心精造而然者其爲駭然孰甚於此古則漕船皆用戰艦寶鑑所載望遠亭試閱之故事可按而知之年來廟堂雖有關飭未必知其必食其效旣往付之昧爽自今新造之船隻別般嚴飭錄其年條別作一案藏于備局及戶惠廳輪回試運漕轉米穀及諸般公物之木道使用者而萬有一船格不習於水利船制不捷於洋中則不勤監造之守令邊將勘以師律道帥臣繩之重典行之有年無弊而有效則漕船不當如數改造至於漕軍便否卽節目間從長釐正之事昨日賓對適因慶尙左水營戰船改造事回啓詢問大臣有司之臣使之講定便宜之策果已往復於未及登筵諸大臣乎詢問事件亦卽歸一決定後稟旨之意更令廟堂知悉
정조 20년
傳于宋銓曰昨筵右相筵飭之後吏判則謂以未及聞知令該房査實不卽知委該曹之由今聞政院査奏之言伊時果卽知委云然則吏判所奏難免不審此似微事大臣之奏看作弁髦體統所在萬萬未安如是而大臣何以權重而言重乎吏曹判書沈煥之姑先推考
정조 20년
以江原監司徐有防啓本應資老人區別成冊上送該曹事傳于李海愚曰當資老人諸道皆有後錄狀聞則獨於本道只云修送成冊恩資體重豈可以該曹公文下批乎道臣及無一言捧納承旨推考啓本還下送使之改修正上送事分付
정조 20년
以繕工奉事李爲彬汰去傳旨傳于宋銓曰渠固可罪念渠之先分揀
정조 20년
黃昇源以禮曹言啓曰卽接光陵參奉順陵直長所報則今此正朝祭享兩官當爲備員而光陵令尹心約謂有拘忌未肅拜順陵參奉李家淳時在慶尙道禮安地未及上來云莫重祭享兩官不可不備光陵令尹心約順陵參奉李家淳今姑改差其代卽令該曹口傳差出以爲備員將事之地何如傳曰允尹心約卽特除者豈可無端作散昨日首副望未知其另擇近來陵令之不擇誠一痼弊除非年限已過之人率是僅免雜岐者流是豈爲所重之意乎吏判從重推考另擇相換文純之家雖得官享文元後孫近乏蔭仕參奉見窠以文元公李彦迪家可合人擬入上來間以局內出番陵官權察執事官將事之意分付可也
정조 20년
黃昇源以禮曹言啓曰昨年十二月二十二日吏兵房承旨與吏兵判暗行御史同爲入侍時忠淸道暗行御史鄭晩錫所啓瑞山童蒙任列慶年十二母病斫指嘗糞露立禱天延其數日之命過三年因以滅性新昌朴時茂父病斫左手五指以延三日母病以左手無指不能把刀嚙其右指德山吳命潝父病夢人告土猪利於病驚覺出門果得土猪以瘳其病唐津朴福突妻申召史年十九其夫死葬後三日解衣掛夫墓自投前浦溫陽任得大之妻巫女金莫今年十七夫得奇疾聞人肉可醫自割其腿以饋得瘳後數月以別症死莫今以姑老無養不死且以巫易失行棄之力織農極其孝養或以童騃或以卑賤能全其天用卓其行宜施褒旌以樹風聲令該曹稟處似好矣上曰依爲之事啓下矣任列慶似當施以旌閭之典朴時茂似當施以復戶之典吳命潝似當施以食物之典朴福突妻申召史似當施以旌閭之典巫女金莫今似當施以復戶之典恐合於樹風奬節之政而事係恩典臣曹不敢擅便上裁何如傳曰允依議施行其中巫女金莫今卓絶之行不可比之知禮家婦女之有此行特施旌閭之典以聳觀瞻可也
정조 20년
李海愚以禮曹言啓曰京外孝烈人報來者自乙卯至丙辰合爲一百五十八人依定式臣與參判臣李祖承前參議臣李鼎德齊會相議分等議于大臣如署經之例各爲別單書入之意敢啓傳曰恩賞宜愼況旌贈之典乎觀此抄啓至於六十九人之多豈不汰哉卿等敢以恩賞看作施恩生色之資無所嚴畏之意大抵此是禮判之自來病痛判堂越俸五等諸堂推考其中尤有事體之竦然者莫重處豎旌事也身爲宗伯之臣不知似此易知之事體者萬萬寒心別單雖已抺下判堂越俸之典猶屬輕勘此意知悉所下別單今日內更爲就議大臣陞降區別以啓可也
정조 20년
黃昇源以禮曹言啓曰來正月初十日社稷祈穀大祭親行時親臨省牲省器之節依例以親臨磨鍊擧行乎敢稟傳曰親行磨鍊可也
정조 20년
李海愚以議政府三公意啓曰卽伏見禮曹草記故判敦寧李灃妻貞敬夫人姜氏旌閭事判付下者不勝萬萬驚悚莫重祠宇奉安之所敢以棹楔其門爲請者該曹事極爲駭然當初發論請旌呈文于京兆尤屬不察之大者不可置而不論禮曹判書閔鍾顯參判李祖承參議李鼎德呈書狀頭知中樞府事李敏輔竝罷職何如傳曰似無不可爲之例豈有必如是之理邑號朝歌回車里名勝母不入墨固異端曾是亞聖聖所願學勿爲曲嫌按五禮儀續編拜大院君祠宇儀條有車駕出宮之文而降輦所設於大門之外降輿所設於中門之外侍臣導駕陪祭亞獻官以下宗親文武百官下馬於洞口之外祠宇之奉於私第祭儀之視大享差等卽祭以大夫之禮也猗歟聖祖制禮之微旨奧義有可以仰認者家非公宮禮同王朝今於其門之楣忽以烈女某氏之門書之則過是門而瞻是題者只知爲姜烈之閭此已萬萬悚然又豈可下輦於棹楔之下乎無已則旌其里以替其閭抑爲一道常法之外固非有司所可擅便由前由後不審之失責在禮堂當該堂上爲先從重推考狀頭重臣則越狀而已恩褒品第有非狀頭所知更思分揀爲當置之可也
정조 20년
李海愚以司譯院都提調提調意啓曰漢學訓長卽官生訓誨之任今方有闕以堂上譯官趙明會差定依例付祿使之各別勸課何如傳曰允
정조 20년
宋銓以都摠府言啓曰來正月初一日宗廟擧動敎是時寶劍侍衛守宮不可不備員而都摠管李源有頉三員未差寶劍侍衛將無以備員不可無變通之道令政院急速稟旨變通仍令該曹卽爲口傳差出以爲備員侍衛之地何如傳曰允
정조 20년
李益運以壯勇營言啓曰來丁巳正月當本營左司屬京畿二番左哨水原軍兵逢點實數一百二十六名今已點閱整齊仍爲立番本營舊軍放送之意敢啓傳曰知道
정조 20년
李益運以壯勇營言啓曰本營鄕武士試射放時入格優等人別單書入之意敢啓傳曰知道
정조 20년
李益運啓曰今十二月二十九日三十日年終放砲時次知將官將校及別破陣火箭軍姓名器械數爻別單書入之意敢啓傳曰知道
정조 20년
申耆以義禁府言啓曰鞫廳拿來罪人鄭好仁以渠乙未樹立減一等北靑府投竄事命下矣鄭好仁咸鏡道北靑府投竄而押去都事已爲發送以傳敎內辭意具罪目使前去都事仍令押付于北靑府配所之意敢啓傳曰知道
정조 20년
應敎李魯春疏曰伏以臣庸闇拙劣昧於持身無知妄動竟墜機穽惡名一加大質都虧隳臣子百世之節貽父母十年之憂禍罟嬰身斧鑕是竢惟我殿下哀臣憐臣積費聖慮曲垂造化周年犴狴免爲瘐死之鬼六載海島得保飮瘴之喘生還故土歌詠聖德臣之父子兄弟一門十口涵育於天地生成之中者今至十有三年矣歷稽千古人臣之孤負君恩自陷大戾未有如臣之遭罹也人君之庇覆含容終始全保亦未有如殿下之於臣也臣與老父老母晝宵感戴攢手祝天寧復有餘望於斯世而迺者收敍之命有隕自天十行恩言昭晢備至不啻生死而肉骨居然出鬼而爲人臣奉讀以還一字千涕誠不知死所也又況錫類之典擬臣身於不敢自處之地推恩之資寵臣父於朝暮癃病之中臣手奉恩誥如夢如眞闔門相對只有感涕之無從而已繼又玉署除命踵下於千萬夢寐之外有若無故之人擬以宿趼者然臣驚惶震懍蒼黃赴命他不暇顧冒沒出肅粗伸叩謝之忱而以臣踪地重入脩門是豈此生之所曾期者哉臣於其時適因考準之事致勤提飭之敎而旋蒙鞶褫之恩倖逭違傲之罪臣至今惶懼靡所容措今玆聯翩之除旨復叨經幄之華銜寵之以馹召臣益增隕越不敢偃處走伏私次纔已經宿而顧臣情勢何敢比數於衣冠之列與論於去就之地乎咫尺天門鐵限在前瞻望象魏益不勝戀結之忱嗚呼臣執志不固涉世昧方多年邇列一味冥始怵浮議旣愧守正之初心終擬自暴未免辭意之不達妄觸駭機反挑衆怒則惟彼群起齊踢叢集一身者皆臣之所自取誰復怨尤至於一二怪鬼之疏攙及臣先故者決非常情之所忍言其誣衊醜毒之狀惟聖明洞燭無餘臣固不敢更事追提若臣情私之痛迫窮蹙尙何言哉臣爲臣不忠爲子不孝跼天蹐地無處求生而頑忍苟延得有今日受恩如天圖報無地臣亦人耳尙具彝性敢不竭蹶趨承以效一分塵刹之報而拂拭之恩若是偏隆危苦之情轉益惶蹙今若貪戀恩榮揚揚冒膺自同於平人則臣雖淟涊無恥其於玷辱名器貽羞淸朝何哉玆敢疾聲哀籲於天地父母之前伏乞聖慈察臣之情諒臣之私亟削臣所帶之職仍治臣逋慢之罪以爲人臣子不忠不孝者之戒焉臣於治疏將上之際卽接家信臣母素患風眩痰喘之症挾感添劇氣息凛綴方在萬分危篤之境臣得聞此報神魂飛越五內失守焦遑煎迫按住不得流涕陳章忙尋鄕路擅離之罪尤合萬殞臣無任云云省疏具悉爾其勿辭往護
정조 20년
丙辰十二月二十八日辰時上御重熙堂諸承旨持公事入侍時行左承旨李益運同副承旨李海愚記事官柳遠鳴假注書徐俊輔記事官金景煥記注官金良倜待敎李存秀以次進伏上曰分付各司昨日入參之人勿爲進排於祭享而或有差祭之人使之頉下可也上曰鄭晩錫昨日不爲入來乎益運曰以陵祭官不爲入來矣益運曰入直玉堂昨日求對而政院不入啓辭今朝來呈箚子故使之持去而終不持去矣上曰係是禁令何敢如是堂箚雖重禁令爲尤重招致玉堂吏嚴飭持去可也上曰公事讀奏海愚讀奏慶尙監司李泰永狀啓道內丙辰條實田畓開錄成冊上送事上命書判付上曰今日以後無敢以昨日事更煩事分付兩司吏亦以此意傳於大臣也益運曰招致錄事分付乎上曰以此意承旨書報可也命書傳敎曰近日漂船之未及還發爲念島民之被苦於我國官人輩另送摘奸今聞所報列邑倅擧行萬萬駭然一任下輩之誅求使島民備喫困苦該倅分付道臣拿致決杖後又當罷其職而時値歲除姑爲參酌先令廟堂三懸鈴行會嚴飭道臣勒奪於民間者還給民間後復如此先自道臣嚴處此意嚴飭上曰孝烈別單徑先啓下使之還入賤臣承命出持入上曰孝烈旌贈係是恩賞則該曹之所抄啓太涉過濫矣且有大不審者故判敦寧李灃夫人旌閭事也本家祠宇所重次於太廟五禮儀亦載展謁之儀式今於其大門樹以旌門則出入之時事體豈不萬萬如何耶本家之初不挽止該曹之特請旌閭俱涉大不審矣自政院招致禮判以此嚴飭發文狀頭使之請罪可也益運曰聞禮判言孝烈單子甚多擇之又擇而猶如此云矣上曰別單問于大臣可升者升之可降者降之更爲入啓可也益運曰以此言送于大臣而存拔則何以爲乎上曰存拔則不必爲之矣命書榻敎曰當該中官拿處仍命退承史以次退出
정조 20년
丙辰十二月二十八日午時上御重熙堂右副承旨入侍時右副承旨李肇源假注書徐俊輔記事官金景煥記注官金良倜以次進伏上曰健元陵獻官豈可以刑官爲之乎此意分付使之改付標可也上曰如徐郁修李萬榮筋力凡百皆不可爲祭官而李義駿方以校準除本仕亦令付標可也肇源曰正朝春享連日相値塡差未免苟艱云矣上曰童蒙敎官吏文學官皆令塡差可也上曰顯隆園贊謁者以中軍及迎華察訪爲之而勿令以鄰近邑守令塡差事分付而園官中在京人受香下去事亦爲分付仍命退承史以次退出
정조 20년
行都承旨黃昇源坐直行左承旨李益運坐右承旨申耆坐直左副承旨宋銓坐右副承旨李肇源坐同副承旨李景溟未肅拜注書柳遠鳴差祭一員未差假注書洪樂浚仕直尹命烈仕事變假注書曺錫中仕
정조 20년
黃昇源啓曰來初一日輪對日次而動駕相値頉稟之意敢啓傳曰當次人受點後日次來待
정조 20년
申耆啓曰行大司憲宋煥箕持平金壽祖鄭宗魯在外執義掌令二員未差監察茶時之意敢啓傳曰知道
정조 20년
李益運啓曰判敦寧府事李命植除拜後過三日不爲出肅依定式推考警責仍卽牌招何如傳曰允
정조 20년
李肇源啓曰三品官之無得過三日循例請牌曾有飭敎矣大司成尹得孚除拜後過三日不爲出肅事體所在誠極未安從重推考仍卽牌招察任何如傳曰允
정조 20년
備忘記安東營將具載敬麟山僉使李春興牛峴僉使黃處心下直各長弓一帳長箭一部片箭一部筒兒一箇賜給
정조 20년
傳于李益運曰金奉朝賀趁舊歲問安上來云入侍事傳諭
정조 20년
傳于黃昇源曰前假注書李存秀仍察廳任
정조 20년
傳于黃昇源曰前假注書洪樂浚仍察上注書之任
정조 20년
傳于黃昇源曰能言距楊墨者聖人之徒也前副應敎李景溟同副承旨除授
정조 20년
吏曹同副承旨李景溟除授事承傳
정조 20년
以承旨房望傳于黃昇源曰未肅拜承旨許遞前望單子入之待下批牌招察任
정조 20년
承旨前望單子入之申大顯落點
정조 20년
傳于黃昇源曰承旨中差祭人許遞前承旨李景溟仍任牌招察任
정조 20년
同副承旨李景溟仍任事承傳
정조 20년
傳于李益運曰卿宰侍從堂上堂下罷散人敍用令該曹口傳付軍職
정조 20년
傳于申耆曰飭已施前直提學李晩秀敍用監印文臣丁若鏞李翼晉亦爲敍用
정조 20년
兵曹口傳政事護軍申大顯
정조 20년
吏曹口傳政事兼大司成單尹得孚
정조 20년
以寶劍望筒傳于李益運曰懸頉摠管許遞前望單子入之待下批牌招察任
정조 20년
摠管前望單子入之李潤謙落點
정조 20년
以大司成尹得孚牌不進罷職傳旨傳于黃昇源曰只推更爲牌招
정조 20년
以大司成尹得孚再牌不進罷職傳旨傳于黃昇源曰只推
정조 20년
以黃澗縣監金世根拿處傳旨傳于申耆曰數遞可悶姑爲分揀
정조 20년
以前參判李敬一禁推傳旨傳于申耆曰分揀
정조 20년
以李周奭拿來傳旨傳于申耆曰爲伸公議雖於前啓允許除歲隔日分揀
정조 20년
以方得賢囚單子傳于申耆曰分揀放送
정조 20년
黃昇源啓曰應敎李魯春受由校理金銑修撰李龜雲在外校理高宅謙副校理尹序東副修撰金近淳傳旨未下副校理洪秀晩副修撰朴鍾淳差祭玉堂上下番俱空事甚未安副應校朴載淳修撰李基讓竝卽牌招以爲入直之地何如傳曰允
정조 20년
以修撰李基讓牌不進罷職傳旨傳于黃昇源曰只推
정조 20년
申耆啓曰闕門留門後若有朝臣出入之事則自政院招致宣傳官往復後許出許入卽不易之定規而卽者吏曹政官不待政院知委輕先出送當該宣傳官申絅所當重勘而本院請推之外無他可施之罰何以爲之敢稟傳曰念其家必欲顧藉而癡騃太甚若犯重罪反涉難處可堪之閑職令該曹口傳相換可也
정조 20년
兵曹口傳政事宣傳官申絅武兼李得秀相換
정조 20년
宋銓啓曰卽伏見全羅右水使金處漢今秋冬等褒貶啓本則邊將無一人居下殊無嚴明殿最之意推考警責何如傳曰允
정조 20년
吏曹口傳政事以李憲愚爲順陵參奉
정조 20년
吏曹口傳政事禁府都事林弘遠監察李承默相換禁府都事金明淳漢城主簿徐有昌相換光陵令尹心約監察趙學敏相換
정조 20년
順陵參奉望筒末望朴大和又爲點下而書下于李肇源曰懸註年歲太相左文體如沈鳳錫泮製知命亦且多年此所以特點於見窠之外待初仕窠以此落點單付
정조 20년
李肇源以漢城府言啓曰未婚男女過婚草記傳曰知道此外遺漏之類更令各該部今年內査報一邊別單啓聞令該廳着意助給仍令當部過婚日字報來後草記如過春三朔該部官員論罪可也事命下矣分付各部未婚遺漏之類一一搜訪報來故別單書入之意敢啓傳曰知道
정조 20년
李肇源以賑恤廳言啓曰今年內貧寒宗室子女葬時顧恤數別單書入之意敢啓傳曰知道
정조 20년
黃昇源以禮曹言啓曰京外孝烈入分等別單書入事草記批旨內恩賞宜愼況旌贈之典乎觀此抄啓至於六十九人之多豈不汰哉卿等敢以恩賞看作施恩生色之資無所嚴畏之意大抵此是禮判之自來病痛判堂越俸五等諸堂推考其中尤有事體之竦然者莫重處豎旌事也身爲宗伯之臣不知似此易知之事體者萬萬寒心別單雖已抹下判堂越俸之典猶屬輕勘此意知悉所下別單今日內更爲就議大臣陞降區別以啓可也事批下矣臣謹依聖敎就議大臣後原別單中付標以入之意敢啓傳曰知道
정조 20년
李益運以兵曹言啓曰來正月初九日大駕詣社稷齋宿初十日祈穀大祭親行時何營軍兵隨駕何營軍兵留陣禁軍馬步軍以幾番幾哨磨鍊而禁衛鄕軍停番矣餘軍留營何以爲之敢稟傳曰訓局步軍十五哨馬軍五哨爲先後廂禁軍五番隨駕御營廳留陣其餘留營留陣竝除之可也
정조 20년
李益運以兵曹言啓曰來丁巳年各處頒給信漢符別單及文宰二品以上武臣蔭官曾經摠管人員章標頒給別軍修整以入之意敢啓傳曰知道
정조 20년
李益運以訓鍊都監言啓曰本局從事官鄭東觀因傳敎入直於新營而以明陵正朝祭典祀官兼大祝今日出去矣限還來間出直之意敢啓傳曰知道
정조 20년
李益運以訓鍊都監言啓曰今十二月二十九日三十日年終放砲時次知將官將校姓名及兼別破陣等容貌年歲器械數爻竝別單書入之意敢啓傳曰知道
정조 20년
申耆以義禁府言啓曰時囚令次堂議處仍爲照律以草記擧行事命下矣時囚罪人尹長烈倭館物貨之交易自有約條而潛自換貿之弊不能嚴飭禁斷競相高價和買至登公車揆以法意殊極可駭以此照律罪大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣尹長烈杖八十收贖奪告身三等放送何如傳曰允如有功議各減一等可也
정조 20년
吏曹啓目粘連觀此咸鏡監司趙尙鎭狀啓則以爲本道守令雖有遞易之疎數準瓜者幾希原其徑遞之由則或罪或病亦或陞遷俱係事勢之不得不然文川郡守尹寅基鏡城判官李德鉉竝皆久任以期蘇弊利城縣監孔學周與其遞易貽弊不若姑竢鍊熟吉州端川穩城廣興長津各限瓜期而交遞則敗殘之局庶可矯救高原郡守張鉉宅明川府使柳光濂相換久任責其成效亦爲白有臥乎所文川鏡城吉州端川穩城慶興長津等邑限瓜久任事及明川高原相換事竝依狀請施行而明川府使柳光濂聞其年限已至今若相換又以新除之例準計其瓜朔則有違大典之定式矣臣曹不敢擅便上裁何如判付啓依回啓施行爲旀明川府使後日登對時稟處爲良如敎又啓目粘連觀此全羅監司徐鼎修狀啓則以爲益山郡守趙有善珍山郡守金箕南參互較量仰請相換令該曹稟處亦爲白有臥乎所益山珍山邑務之閑劇趙有善金箕南吏才之當否該道臣旣已論列狀聞兩邑守令相換責效而勘簿不遠待畢糴赴任事依前狀請施行爲旀待下批竝令除朝辭赴任之意分付何如判付啓依所啓施行爲良如敎
정조 20년
禮曹啓目康津縣古今島誕報廟修改吉日以此日時擧行何如啓依所啓施行爲旀先爲下送香祝不必還爲上送行祭日亦爲望燎事分付道臣爲良如敎
정조 20년
左參贊鄭民始疏曰伏以臣性本狷淺才又鹵劣不足備數於百執事之末而幸際聖朝偏蒙洪造前後踐歷罔非踰溢而式至今日得免大何者專由於我聖上隨處全保每事曲庇之恩惟有日夕感祝而已迺者壯勇大將之命忽下於千萬意外臣始而驚惶繼以憂迫實不知措躬之所華貫要任是豈臣智識才具所能堪當而不敢堅辭固讓黽勉承膺者以人器則雖不相稱以資歷則猶不越格義分是懼逃遁不得而至於將兵之任尤萬萬不近似臣雖曾叨守摠兩使之任此是畿輔節守之寄在京城者非笠轂之重無統率之衆不足比擬於諸營而居常凜凜猶思祈免伏況見任以其責則統內營之兵以其要則處三局之首雖使宿將居之尙懼不稱臣以白面書生未諳軍旅其何以寬不至弛嚴不爲苛能令卒乘和睦壁壘變彩明操鍊而肅軍政乎且從前膺是職者屢經將任履歷旣多練習戎事知所施措而臣則非勳非閥無才無德以迂拙庸孱之一措大而猝然稱之曰大將不辨向方不知節制貽笑於諸營見輕於列校則臣身顚沛固不足恤其於隳營務而辱聖簡何哉噫夷險燥濕惟上所命盡瘁爲期卽臣之所自效如果有一分堪承之望則安敢以自便自暇之計乃爲不誠實之飾讓哉臣之本末長短聖明無所不燭其不堪不似之實當不待臣言之畢而已蒙俯諒矣倘以承乏之故或採一得之長畀臣以本分之任則臣雖奔走勤苦殫竭口力有不敢辭而惟此格外之命實難承當臣何敢恃恩貪榮不思自處之道乎至若判義禁之職臣於年前叨是任也厚遭人言旨意深緊若非仁天之明鑑臣身之虀粉久矣伊時堂疏之批開釋分曉恩敎鄭重雖使臣自解無以加此至今莊誦感淚自下已經屢年寢夢亦噩若聞金吾二字餘悸尙存揆以情勢有非他比鐵限在前決難復叨而兩職除命俱下於親臨帳殿之際不敢言私冒沒副急而因仍蹲據斷無其望玆敢披瀝肝血仰籲於慈覆之下伏乞聖明俯察臣驚惶憂迫之情悶之憐之亟遞臣壯勇大將判義禁之職以卒終始生成之澤千萬血祝臣無任云云答曰省疏具悉故事戎垣之任非勳非戚則多用文宰況如卿地處乎卿其勿辭行公
정조 20년
禮曹判書閔鍾顯疏曰伏以臣空疎昏憒久叨重任隨事觸類無往非罪至於今番京外孝烈分等事而尤不勝萬萬惶懍蓋其罔念恩賞之宜愼以致取舍之乖當者已是臣難貰之罪而至若故判敦寧李灃妻旌閭之請則其家所重自別棹楔之典初非可議而緣臣昏愚茫不省覺及承聖敎惕然瞿然惶汗浹背不知置身之所是其前後罪戾宜伏重律而始勤牗迷之恩敎終靳廟堂之請罪涵覆之聖度如天而惶愧之微忱益切玆敢不避僭畏冒死仰瀆伏乞聖明亟命有司重勘臣罪以爲人臣不職者之戒焉臣無任云云答曰省疏具悉卿其勿辭行公
정조 20년
兵曹參判沈基泰疏曰伏以臣病伏垂死之中待罪薇院目見人心陷溺義理晦塞投進一疏粗效明張之義適値親鞫有命他不暇顧章皇出肅繼伏奉騎省特擢之恩而別侍無人又不得不顚倒承膺義分雖幸粗伸廉防自致壞損滿心惶恧無地自容噫亞卿之秩古所稱命德之器也量才授能在所難愼決不可人人而濫竽也審矣今乃遽然畀之於如臣千不似萬不當之身其爲辱聖簡而玷官方果何如哉臣之頂踵毛髮罔非殿下賜也又況宜有弦韋之敎尤萬萬曠絶同朝與榮闔門感泣從古人臣之得此隆褒於君父者亦幾人哉臣是何人偏荷終始庇覆之洪私又被振古所罕之殊渥惶感之極自不覺聲淚俱發生死向前趨走爲恭卽臣區區自效之義而叨此匪據之職因緣一出揚揚仍冒亦非分義之所敢出玆敢披瀝衷懇仰凟崇嚴伏乞聖明俯察臣言之非出飾讓亟命還收臣所授爵秩以重公器以安私分不勝幸甚臣無任云云答曰省疏具悉卿其勿辭行公
정조 20년
丙辰十二月二十九日辰時上御誠正閣諸承旨持公事入侍時行都承旨黃昇源行左承旨李益運右承旨申耆左副承旨宋銓右副承旨李肇源同副承旨李海愚記事官柳遠鳴假注書徐俊輔記事官金景煥記注官金良倜檢校待敎沈象奎徐有榘以次進伏訖上曰公事讀奏可也海愚讀奏開城留守趙鎭寬狀啓淸國憲書祗受事昇源等曰各房無公事矣上曰莫重獻官單子不書年月日當該堂上承旨請罪可也昇源曰獻官單子不書年月大是不察吏曹參判李敬一推考何如上未及賜批仍敎曰正朝祭報府持入遠鳴承命出持入進伏昇源曰李敬一洪仁浩皆塡差於春享獻官而又差正朝陵享獻官受香出去祭物捧上當以亞獻官代行乎上曰事體甚苟簡正朝祭官改塡可也上親覽祭報府敎曰以李家煥爲元陵獻官吳載徽爲懿陵獻官永陵獻官洪聖淵代以申大顯爲之又敎曰向來連有申飭而該各司老病人今番又爲塡差典祀官亦不擇差亞銓事誠甚未安矣益運曰向於差祭日聞亞銓言則祭官極爲苟艱永陵則例以曾經亞銓及經筵人擇差而今番則乏人之故不得如例塡差雖以典祀官言之如李重蓮者有自來情勢諸般公役未嘗進參而不得已塡差云矣上曰李重蓮事伊時只令勿參於皇壇享班不過一時之飭敎而豈可永爲處義乎仍命以柳遠鳴李存秀洪秀晩宋祥濂宋知濂朴鍾淳呂駿永鄭東觀分差典祀官改書以下上曰當該差祭銓堂先遞差後禁推出榻敎命書壯勇大將鄭民始疏批又命書傳敎曰情勢然矣判義禁鄭民始許遞時囚令次堂議處仍爲照律以草記擧行上曰同副承旨許遞出榻敎上曰新除授承旨牌招察任出榻敎昇源曰前護軍申大顯今已差祭而方在罷散中故敢此仰達矣上曰敍用可也出擧條昇源曰前護軍申大顯敍用事命下矣令該曹口傳付軍職何如上曰依爲之出擧條上曰徐俊輔廳任遞改仍命書榻敎曰前假注書尹命烈仍察廳任命退諸臣以次退出
정조 20년
丙辰十二月二十九日午時上御誠正閣左承旨奉朝賀入侍時行左承旨申大顯假注書尹命烈記事官金景煥記注官金良倜奉朝賀金鍾秀以次進伏訖鍾秀曰近日寒事稍解聖體若何上曰一樣矣鍾秀曰王大妃殿氣候何如上曰一樣矣鍾秀曰惠慶宮氣候何如上曰一樣矣上曰卿之凡節似勝於秋間矣常服江水以是有效否鍾秀曰別無所益矣上曰金東善入侍賤臣承命出傳與前敎官金東善偕入進伏上敎東善曰大臣筋力似勝於向日家人所見亦如此耶東善曰近來諸節果少勝矣上曰守令差送之意已有傳敎從此可受榮養矣鍾秀曰承此格外恩數只有感泣而已上曰除夕卿當入耆社矣歲飜後待稍暖日爲靈壽閣肅拜而其時更當引見矣命書傳敎曰禁府都事金明淳令該曹口傳相換又命書傳敎曰時囚罪人田義顯罷職足矣別無更問之端放送仍命退諸臣以次退出
정조 20년
行都承旨黃昇源坐行左承旨李益運坐右承旨申耆坐直左副承旨宋銓坐右副承旨李肇源坐直同副承旨李景溟坐注書柳遠鳴差祭一員未差假注書洪樂浚仕尹命烈仕直事變假注書曺錫中仕
정조 20년
大駕詣景慕宮展拜罷後內閣政院玉堂藥房問安答曰知道
정조 20년
大殿王大妃殿惠慶宮中宮殿內閣政院玉堂朝廷二品以上六曹堂上奉朝賀宗親儀賓除夕單子問安答曰知道
정조 20년
李肇源啓曰明日正朝望闕禮依例爲之之意敢啓傳曰知道
정조 20년
傳于李肇源曰禮房承旨馳詣宗廟永禧殿景慕宮奉審摘奸以來
정조 20년
傳于黃昇源曰諸承旨入侍
정조 20년
傳于李肇源曰時原任大臣閣臣入侍
정조 20년
傳于李肇源曰明日出宮門路以萬安門爲之
정조 20년
傳于李肇源曰明日元朝當拜宮宮享雖未親行新歲隔夜禮當伸誠午後眞殿展拜後還內之路由逌瞻門便路詣景慕宮展拜侍衛軍兵務從省約出宮時刻待下敎只入正時門路永淸門該房知悉
정조 20년
傳于李益運曰今日景慕宮展拜時侍衛則入直磨鍊兵曹摠府入直堂郞入直宣傳官外皆勿待令以入直槍劍軍三十名爲挾輦軍壯勇大將只率闕內待令馬步軍隨駕其餘各營出番軍兵雖一人勿爲待令事分付
정조 20년
李肇源啓曰明日大駕詣宗廟入齋室後王大妃殿惠慶宮問安何承旨進去乎敢稟傳曰左副承旨進去
정조 20년
傳于李肇源曰前直提學李晩秀仍任
정조 20년
吏曹奎章閣直提學李晩秀仍任事承傳
정조 20년
兵曹口傳政事上護軍金持默護軍李晩秀尹弼秉副護軍韓晩裕李翼晉丁若鏞蔡弘遠李文會副司果尹羽烈李明淵金孝眞韓致應沈達漢以上竝單付
정조 20년
李肇源以弘文館言啓曰本館下番闕直事甚未安修撰李基讓旣有只推之命卽爲牌招入直何如傳曰允
정조 20년
李景溟以吏曹言啓曰卽見忠淸監司林濟遠道內應資老人成冊則淸州百歲老人曺光萬靑山百二歲老人徐必回俱以嘉善報來矣士庶年九十每於歲首抄啓加資而百歲老人亦於歲首抄啓直超崇政已有定式庚戌甲寅兩年別推恩時士庶年八十皆蒙加資之恩典則今此百歲老人曺光萬徐必回之當以嘉義報來者以嘉善報來徐必回則當於乙卯年歲首以百歲報來今始報來而亦無前此緣何遺漏等措語懸錄朝家優老之典逈出尋常前後飭敎不啻截嚴則爲道臣者固當恪勤抄訪而怠忽至此揆以事體誠極駭然兩人之緣何遺漏於何年抄啓之狀嚴飭使之査實狀聞而當該道臣竝捧現告姑先從重推考時道臣之無一言措辭曚然修啓亦甚未安亦爲推考曺光萬徐必回則依定式俱以崇政下批計料之意敢啓傳曰知道
정조 20년
李景溟以吏曹言啓曰卽伏見慶尙監司李泰永黃海監司閔台爀咸鏡監司趙尙鎭應資人啓本則星州居百歲老人金連太以通政報來載寧居百歲老人崔德一以折衝報來利城居百歲老人楊舜德以通政報來吉州居百歲老人李國昌以嘉善報來矣士庶之年九十者每於歲首抄啓加資旣有定式且庚戌甲寅兩年別推恩時士庶年八十以上者皆蒙恩資則今此百歲老人之只以折衝或嘉善報來者未知見漏於何年抄啓之時而朝家優老之典逈出常格則該道擧行之若是疎忽不可無警飭抄啓時當該三道道臣竝現告從重推考無一言措辭循例狀聞之道臣亦爲推考其見漏於何年委折使之査實報來而金連太崔德一楊舜德李國昌加資段依定式以崇政下批之意敢啓傳曰知道
정조 20년
黃昇源以戶曹言啓曰今年內貧寒宗室子女婚扶助數別單書入之意敢啓傳曰知道
정조 20년
李肇源以弘文館言啓曰本館下番無他推移之員不得已以上番姑降入直之意敢啓傳曰知道
정조 20년
申耆以義禁府言啓曰尹長烈杖八十收贖奪告身三等照律草記批旨內允如有功議各減一等可也事命下矣尹長烈八代祖斗壽扈聖功臣云功減一等杖七十收贖奪告身二等之意敢啓傳曰知道
정조 20년
李益運以御營廳言啓曰來丁巳年正月初一日宗廟景慕宮擧動時依兵曹節目本廳鄕軍三哨領軍千摠黃泰彦把摠尹載大哨官吳敬常李光玄成龍彦領赴于禁衛營留陣之意敢啓傳曰知道
정조 20년
李景溟以成均館同知館事意啓曰每年歲末圓點準點儒生別單書入事曾已定式矣依定式當年條圓點準點儒生具別單書入之意敢啓傳曰知道
정조 20년
丙辰十二月三十日午時上御便殿時原任大臣閣臣諸承旨入侍時行左承旨李益運右承旨申耆左副承旨宋銓右副承旨李肇源同副承旨李景溟假注書洪樂浚尹命烈記事官金景煥記注官金良倜領議政洪樂性左議政蔡濟恭行判中樞府事李秉模右議政尹蓍東奎章閣提學沈煥之原任直提學徐浩修金載瓚徐龍輔鄭大容直提學李晩秀原任直閣金勉柱尹行恁金祖淳南公轍李始源檢校待敎沈象奎徐有榘以次進伏訖樂性曰歲鑰將新日氣乍和聖體若何上曰一樣矣王大妃殿氣候何如上曰一樣矣樂性曰惠慶宮氣候何如上曰一樣矣樂性曰元子宮氣候何如上曰好在矣上曰抄啓文臣入侍出榻敎樂浚承命出傳與抄啓文臣金近淳權晙徐俊輔曺錫中洪奭周洪命周宋冕載偕入進伏命宣饌上敎樂性曰明日展拜時卿則只爲來待於太廟而景廟宮則不必來詣自太廟直來待於萬八門外待還宮仍爲朝廷問安可也又敎濟恭曰卿則來待於宮門外可也仍命退諸臣以次退出
정조 20년
丙辰十二月三十日未時上詣景慕宮展拜入侍時行都承旨黃昇源行左承旨李益運右承旨申耆左副承旨宋銓右副承旨李肇源同副承旨李景溟假注書洪樂浚尹命烈奎章閣提學沈煥之原任直提學徐浩修金載瓚徐龍輔鄭大容直提學李晩秀原任直閣金勉柱尹行恁金祖淳南公轍李始源檢校待敎沈象奎徐有榘以次侍立上具翼善冠衮龍袍乘輿出交泰門永淸門由明政門出弘化門入逌瞻門詣神門外降輿步詣就板位引儀唱再拜訖仍詣廟內奉審還御齋室少頃出齋殿門乘輿出逌瞻門入弘化門明政門永淸門交泰門還內諸臣以次退出
정조 21년
行都承旨黃昇源坐行左承旨李益運坐右承旨申耆坐左副承旨宋銓坐直右副承旨李肇源坐同副承旨李景溟坐直注書柳遠鳴仕直一員未差假注書尹命烈仕事變假注書曺錫中仕
정조 21년
大駕詣宗廟入齋室後內閣政院玉堂藥房口傳問安答曰知道
정조 21년
王大妃殿惠慶宮遣承旨問安答曰知道
정조 21년
大駕詣景慕宮入齋室後內閣政院玉堂藥房口傳問安答曰知道
정조 21년
大殿王大妃殿惠慶宮中宮殿內閣政院玉堂朝廷二品以上六曹堂上奉朝賀宗親儀賓正朝單子問安答曰知道
정조 21년
李景溟啓曰行大司憲宋煥箕持平金壽祖鄭宗魯在外執義掌令二員未差監察茶時之意敢啓傳曰知道
정조 21년
傳于李益運曰侍衛軍兵毛具
정조 21년
宋銓啓曰臣王大妃殿惠慶宮問安進去下直之意敢啓傳曰知道
정조 21년
傳于黃昇源曰諸承旨入侍
정조 21년
傳于申耆曰時原任大臣入侍
정조 21년
傳于李肇源曰時原任閣臣入侍
정조 21년
傳于黃昇源曰吏刑換房
정조 21년
傳于李景溟曰故判書趙曮夫人洪氏在於其子開留衙中食物衣資依書下數本府所在公穀會減事下諭于開留
정조 21년
傳于李景溟曰泮堂招致諸生宣綸之意朝有下敎矣人日製再明日爲之通方外試取令成均館知悉
정조 21년
李肇源以禮曹言啓曰每年親耕歲首以稟事曾已定式矣來二月十六日先農祭親行及親耕等節何以爲之乎敢稟傳曰休老勞農之意敷示十行大有之大書齋心顒祝先農祭命官攝儀可也
정조 21년
禮曹今丁巳年正朝各道各邑進俸人吏依前例闕門外肅拜判付啓弘化門當親臨爲良如敎
정조 21년
兵曹今正月初五日仁政門親臨百官朝參何如判付啓依所啓施行爲良如敎
정조 21년
李益運以兵曹言啓曰依下敎隨駕禁軍及駕後禁軍武藝別監內吹兼內吹近仗軍士標下軍兵等處饒氣之意敢啓傳曰知道
정조 21년
李益運以壯勇言啓曰依下敎隨駕將校軍兵等處饒氣之意敢啓傳曰知道
정조 21년
李益運以訓鍊都監言啓曰依下敎隨駕將校軍兵等饒氣之意敢啓傳曰知道
정조 21년
李益運以禁衛營言啓曰依下敎留陣將官將校軍兵員役等處饒氣債分給之意敢啓傳曰知道
정조 21년
李益運以御營廳言啓曰依下敎隨駕駕前別抄等處饒氣之意敢啓傳曰知道
정조 21년
丁巳正月初一日辰時上詣宗廟永寧殿景慕宮春展謁擧動入侍時行都承旨黃昇源行左承旨李益運右承旨申耆左副承旨宋銓右副承旨李肇源同副承旨李景溟記事官柳遠鳴假注書尹命烈記事官金景煥記注官金良倜一提學鄭民始二提學沈煥之待敎李存秀以次侍立上具翼善冠衮龍袍出萬安門乘輿出仁政門降輿乘輦由進善門出敦化門上曰各邑正朝戶長皆令來待於弘化門外還宮時當召見矣大駕至太廟洞口內降輦乘輿入廟大門至齋殿門降輿入齋殿改具冕服就板位行四拜禮詣殿內奉審訖詣省器所省器仍詣祭器庫看審仍詣永寧殿就板位行四拜禮詣殿內奉審訖上步出殿門外濟恭等進前奏曰歲聿維新趁早行禮聖體若何上曰一樣矣濟恭曰自此至齋殿其間稍遠伏請乘輿還御焉上曰在先祖晩年始爲乘輿今予何遽取便乎至齋殿門外樂性進前問候如例還御齋殿少頃具翼善冠衮龍袍乘輿進發上曰廟司入侍宗廟令金履禮安命遠直長李仁祜副奉事李厚延進前各奏職姓名上曰爾等恪謹在職無或少忽出廟大門至乘輦所降輿乘輦至文廟前路降輦步過乘輦詣降輦所降輦乘輿入宮大門御齋殿改具冕服就板位行再拜禮仍詣宮內奉審訖還御齋殿上曰右承旨右副承旨入侍耆肇源承命進前命書傳敎曰領相今年恰滿八耋童顔黃髮旣健且寧卽邦家之瑞而朝廷之福也稽我國乘年過八耋而位躋首揆者十有二人得蒙几杖之賜者四人然而四相之八耋受几杖者豈若今領相之在時任享此齡歟尊年盛典尙施之於國中之庶老況元輔而兼元老乎況以慈宮之懿親承慈宮之洪福而致位至此享年至此乎宜將優異之特禮庸賁稀有之美事又況月正元日而康而色敷茀祿於八方迓新慶於貳邸乎議政府領議政洪樂性令所司造几杖宣賜日臨殿親授於其還第也照例錫宴禮曹知悉仍遣承宣傳諭仍命退承史以次權退改具翼善冠衮龍袍乘輿出宮大門降輿乘輦至文廟前路降輦步過乘輦至弘化門外駐輦上敎宣傳官任聖皐曰分付作門各邑戶長許入使之肅拜可也戶長等以次趨入列立引儀唱四拜禮戶長等四拜訖上曰今當歲初召見爾等當以綸音頒下於各邑其所奉承擧行之道一依所下綸音爲之之意爾各歸傳於邑倅可也年豐民樂之方皆在於此須各勉之也入弘化門降輦乘輿命解嚴由明政門入永淸門交泰門駐輿於千五門外上曰諸承旨入侍益運耆肇源進前上曰領議政入侍樂性進前上曰時原任閣臣入侍賤臣承命出傳與原任提學蔡濟恭原任直提學李秉模原任提學尹蓍東一提學鄭民始二提學沈煥之原任直提學金載瓚徐龍輔直提學李晩秀原任直閣尹行恁金祖淳南公轍李始源檢校待敎沈象奎徐有榘待敎李存秀偕入進伏樂性等進前曰元朝日吉祇拜廟宮聖孝克伸回鑾萬安聖體若何上曰一樣矣樂性等曰王大妃殿氣候何如上曰一樣矣樂性等曰惠慶宮氣候何如上曰一樣矣樂性曰臣等於俄者獲覩元子宮出臨陪話移時睿姿岐嶷尺衣加長不勝欣慶之忱矣上敎晩秀曰朝下傳敎書出幾本而一一考準耶原本入之可也晩秀持入進前上命晩秀讀傳敎曰予聞之夫子觀於鄕而知王道之易易觀政在朝觀俗在野政之所及者淺俗之所得者深故善乎觀人之國者必先其野而後其朝肆予膺天之嘏恭逢慈宮週甲期與八方臣庶共其樂尊年錫類之典無所不用其極而觀於朝政無可紀觀於野俗不維新惟予一人否德不敢比先王觀也每中夜以思忘寢屢興憫近俗之難矯慨初心之多負予之所自期豈欲如斯而止乎哉人心安則逸逸則玩玩則縱而浪遂至沈酣豢養於積累昇平之樂而幼違蒙養之正長乏師受之益指拘檢爲迃詭視靡誕爲活計自少至老若不知天敍天秩之有典有則三杯揖讓固尙矣風流之篤厚亦難乎一變而至夫愛親者不敢惡於人敬親者不敢慢於人以其廣敬而因本也故虞夏商周之相承富德親爵之有殊而齒則不遺者蓋年之爲貴次於事親也凡今之人不畏遺年也故其弊也爲五品之不遜經曰先王有至德要道以順天下故忠可移於君順可移於長治可移於官傳曰人人親其親長其長而天下平廣敬因本之責予方反求之不暇而物候窮則天根露習氣盡而眞情見意者時雍日新之機迨其今乎小學一書卽學校始敎之次第節目也以予寡昧尙賴先大王導迪之恩記在童習之年粗收日講之力世之子弟雖不及遍通六經或庶幾勉勉持循於做人樣子而邇來學日益渝敎日益弛此書隨而東閣予爲是懼爰命內閣之臣就訓義而考證之且三綱二倫行實等篇爲輔治勵世之具與小學書不可偏廢釐爲一編命之曰五倫行實予又思之一日禮行風動四方惟鄕飮酒近之是禮也休老而勞農導歡而序齒明貴賤而辨隆卑正身安國之要率是以興也粤我世宗盛際創行養老宴三綱行實之頒下亦在其時民到于今擧切親賢樂利之思而不能諼予小子其敢不修述焉然鄕約之於化民成俗亦易爲力朱夫子蓋嘗月朝讀約三代之制如復可見予故曰因今之民變古之俗被之以仁義示之以本實鄕約之效不差於鄕飮酒此規亦不可不講而明之機務之暇彙成鄕飮儀式鄕約條例欲其委曲周摯文質俱備偕我同胞之民油然起感肅然知序苟使是擧不歸於徒法徒言則何頑之敢梗何愚之不明乎咨爾有衆毋侮古訓毋迃予言俛焉孶孶惟玆飮玆約是講是遵其君子若生三古而秉周禮其小人若捧乘矢而游矍圃一切知菽粟可去而親親長長之不可斯須去以爲人乎何暇他求卽此而民志壹世敎靖予與爾有衆共享無疆之祚以對越天地之耿光以丕承祖宗之謨烈尙克時忱其永有賴觀乎朝野彬彬改觀則受豐福而享勳力其在斯乎其在斯乎故曰老老而民興孝又曰老吾老以及人之老値三元之嘉會祝萬壽於慈宮仰瞻韶顔喜騰難老推而廣之休寧群老群老之休且寧顧不係於豐年之多黍多稌乎故勞農爲休老之本四日得辛則熟十日得辛則稔熟旣驗於昨歲稔可占於今年天以錫我康功我亦勤玆田功徯志之應庶可質諸歲歲年年如昨如今以至萬斯年無斁農夫之慶人子之慶也人子之慶朝廷之慶也仍傳曰此傳敎下諭于方伯居留之臣俾各遵行仍令國子長示于諸生京兆尹頒之坊曲待印書諸本獻御亦爲宣賜京外讀訖上敎樂性等曰卿等見此傳敎果以爲何如樂性等曰休老勞農之意敦倫做人之化藹然絲綸之中臣等實不勝欽仰萬萬而頒之京外四方風動承聆德音將見群生之咸囿於化育之中矣上敎耆曰承旨將此傳敎出給政府先謄一本更爲輪示大臣仍給籌司卽爲措辭行關於八道四都可也仍命書榻敎曰漢城判尹入侍賤臣承命出傳與漢城判尹李敬懋偕入進伏上曰五部合爲幾坊耶詳細錄入待傳敎印本之如數頒下卽爲揭示於各坊民人可也敬懋承命先退上敎樂性曰俄者已有傳敎書出者而命承旨傳諭矣今旣入侍承旨讀之使卿聽之好矣仍命耆讀傳敎傳敎見上上曰奇矣非但卿家之福卽朝廷之福也列聖朝之以大臣受是錫者亦非一二而夫豈有如卿之以時任元輔享八十遐齡者乎樂性起伏稱謝曰以臣無似致位至此犬馬之齒又至八十一則聖恩二則聖恩每當近年祝慶之時只切麥丘獻壽之忱今此殊異之典實非如臣之所可堪承者也上曰左相差過二年則又當有此錫而右相明年又是七十吉祥善事咸萃一時亦非偶然矣濟恭曰臣之蒲柳之質何敢以八耋自期而設或幸以得之至於几杖之錫豈是擬議於臣身者乎上命肇源書傳敎曰領議政家衣資食物依昨年例令該曹輸送遣史官存問原任內閣提學左議政家衣資食物輸送遣閣屬官存問右議政大夫人今年恰滿九十歲饌用特例使之輸送矣應式外衣資紬綿食物米肉傳致遣閣屬官此意傳諭於原任提學右議政以來而原任提學金奉朝賀今年入耆社豈不奇哉衣資與米肉拔例輸送遣閣臣傳諭仍爲存問以來閣臣則待敎進去領敦寧依七耋大臣例輸送歲饌矣遣史官存問綾恩君家加送歲饌部官存問草記資躋輔國年過八十而重卺之禮行於庚戌回婚後偕老又近十年可謂吉祥善事不可泯者重臣李敏輔子中一人特畀便近之郡俾專養老判府事李命植知中樞府事鄭昌順前判書洪檍前判書洪良浩或過回卺而年未八十又或未及回卺而年踰七十而其爲稀貴則均四重臣家加給米肉於內外工曹參判金翊休等偕老五人加給米斗與今年新入而偕老之重臣尹師國依昨年例擧行上護軍金持默知訓鍊李柱國依昨年例加給歲饌而禁衛大將李敬懋曾經元戎亦依訓將例加給事分付該曹又命書傳敎曰故領相李宗城夫人沈氏家依昨年例元歲饌外加送遣曹郞存問故大臣李判府事夫人家加送及存問亦依昨年例擧行故參判李鎭翼妻金氏故大司諫李普觀妻崔氏故參判尹東昇妻朴氏竝以紬一疋加送令各該部官存問後草記事分付又命書傳敎曰前兵使李仁康歲饌加給又命書傳敎曰鶴林君夫妻偕老依昨年例加送歲饌仍令府郞存問仍還內諸臣以次退出
정조 21년
行都承旨黃昇源坐行左承旨李益運坐直右承旨申耆坐直左副承旨宋銓坐右副承旨李肇源坐同副承旨李海愚坐注書柳遠鳴仕一員未差假注書尹命烈仕直事變假注書曺錫中仕
정조 21년
宋銓以都摠府言啓曰今日入直內三廳武兼禁軍及軍兵等中日習射請出標信傳曰知道
정조 21년
李益運啓曰合辭方張之時兩司無詣臺之員事甚未安今日政新除授臺諫竝待下批牌招未肅拜大司諫李鼎揆一體牌招何如傳曰允
정조 21년
備忘記全州營將李潤集洪州營將元永龜西林僉使金虎臣下直各長弓一張長箭一部片箭一部筒兒一箇賜給
정조 21년
黃昇源啓曰吏曹郞廳來言歲首應資老人加資下批政事取稟傳曰當日爲之
정조 21년
傳于黃昇源曰吏兵房承旨入侍
정조 21년
傳于李肇源曰禮房承旨入侍
정조 21년
吏曹參議前望單子入之韓晩裕落點
정조 21년
李肇源啓曰禮曹判書閔鍾顯依下敎來待矣傳曰入侍
정조 21년
傳于李肇源曰今夜受誓戒處所以明政門階上爲之初五日朝參亦以明政門爲之事分付
정조 21년
傳于黃昇源曰同副承旨許遞前望單子入之
정조 21년
承旨前望單子入之金載翼落點
정조 21년
傳于申耆曰己卯年講院初設時爲贊讀知其人品與文識者今爲四十年而今年爲七十年前陞資時已有下敎豈可不踐言前贊讀李普溫都摠管除授仍令兵曹知事加設單付靈壽閣肅拜後樞銜減下
정조 21년
傳于申耆曰摠管中本職詞訟人許遞
정조 21년
以承傳宣傳官望筒傳于申耆曰仍任
정조 21년
宋銓啓曰都承旨黃昇源入侍臣吏兵批兼進之意敢啓傳曰知道
정조 21년
有政吏批判書沈煥之進參判未差參議韓晩裕未肅拜左副承旨宋銓進以徐邁修爲吏曹參判李明淵爲執義沈銖爲司諫洪彦爕金奎夏爲掌令閔命爀李顯秀爲正言趙宗鉉爲判義禁白東鈺爲引儀禁府都事李集玉司饔奉事吳琰相換益山郡守趙有善珍山郡守金箕南相換李始源爲安岳郡守
정조 21년
再政安岳郡守李始源今加通政加資事承傳鄭東觀爲掌樂正
정조 21년
宋銓以兵批言啓曰前北虞候李運春未赴任前旣已改差所授加資依例還收之意敢啓傳曰知道
정조 21년
兵批判書李得臣進參判沈基泰入直參議睦萬中參知尹得孚病左副承旨宋銓進以沈鏗爲曹司五衛將李石求爲訓鍊正任聖皐爲都摠都事都摠管單李普溫除授事承傳知事單李普溫同知單崔得奎前經歷金㝡煥今加折衝加資事承傳前北虞候李運春今降禦侮護軍李祖承李書九副護軍李永喆副司直李始源李貞運張至冕副司果韓用鐸沈奎魯以上竝單付宣傳官任聖皐仍任事承傳
정조 21년
傳于李肇源曰在外承旨許遞前望單子入之待下批牌招察任
정조 21년
承旨前望單子入之李海愚落點
정조 21년
傳于李益運曰山林及南臺外在外未肅拜人許遞與未差之代今日政差出待下批牌招使之進參於誓戒
정조 21년
三政以吳泰賢爲大司諫金孝眞爲司諫尹悌東爲掌令洪秀晩爲獻納權晙申絢爲正言
정조 21년
李海愚啓曰今此親臨祈穀大祭受誓戒時進幣酌酒官預差吏曹參判徐邁修卽爲牌招以爲進參之地何如傳曰允
정조 21년
李海愚啓曰吏曹參判徐邁修牌不進推考傳旨今方捧入而今日親臨誓戒時進幣酌酒官預差不可不進參更卽牌招何如傳曰允
정조 21년
傳于宋銓曰侍衛軍兵毛具
정조 21년
李肇源啓曰人日製明日爲之事命下矣弘文提學閔鍾顯待開門牌招何如傳曰允
정조 21년
以大司諫吳泰賢司諫金孝眞獻納洪秀晩正言權晙牌不進罷職傳旨傳于李益運曰只推
정조 21년
傳于宋銓曰禁軍之近來勞役甚繁今夜則以入直排立挾輦軍軍餉色金虎門入直軍爲之槍劍軍亦以入直軍爲之事分付
정조 21년
申耆以吏曹言啓曰卽接典牲署牒報則以爲今此社稷祈穀大祭親臨誓戒時掌牲令例以本署主簿塡差而主簿兪漢寬在外無以進參卽速變通差出云典牲署主簿兪漢寬改差其代口傳備擬以入之意敢啓傳曰知道待闕卽爲更擬可也
정조 21년
吏曹口傳政事以金在儉爲典牲主簿
정조 21년
李海愚以弘文館言啓曰本館下番姑降入直事甚未安副修撰金近淳朴鍾淳卽爲牌招入直校理高宅謙一體牌招察任何如傳曰允
정조 21년
黃昇源以吏曹言啓曰卽見全羅監司徐鼎修道內應資老人成冊則寶城百歲老人宣震喆以折衝報來高山百歲老人張文燦興陽百歲老人金麗涵俱以嘉善報來矣士庶年九十人每於歲首抄啓加資已有定式庚戌甲寅兩年別推恩時宜蒙加資之恩典則今此三人之只以折衝或嘉善報來者未知其何年推恩時遺漏而朝家優老之典逈出尋常前後飭敎不啻截嚴則爲道臣者固當恪勤採訪而若是怠忽揆以事體極爲駭然何年推恩時遺漏委折使之査實狀聞當該道臣捧現告從重推考時道臣之無一言措辭矇然修啓亦甚未安推考警飭宣震喆張文燦金麗涵則依定式以崇政下批計料之意敢啓傳曰知道今番諸道報來中百歲老人之年前遺漏各該邑倅令道臣捧現告狀聞一竝拿處可也
정조 21년
黃昇源以吏曹言啓曰年九十士族婦女外不得封爵而今此江原監司徐有防應資老人狀本中嘉善金順萬妻全氏通政李戌伊妻崔氏嘉善安戒興妻李氏折衝朴思維妻金氏嘉善崔順己妻元氏折衝李漢翼妻白氏折衝金哲中母安氏無士族婦女措語而混同修啓事甚未安該道臣推考警責上項婦女七人姑置之使之査實狀聞後擧行何如傳曰必是士族不爲措語莫重承傳不卽收用敢售丙申以後銓官所未有之謬習反效前日弊俗是豈所知於卿卿之辜負大矣且於承傳何其善忘而九十婦女封爵事精力何其不衰有此瞭然照檢此草記還給卿其便宜爲之
정조 21년
黃昇源以吏批言啓曰漢城府別單中年九十士族婦女贈參判尹學東妻貞夫人柳氏抄啓矣正從二品之妻俱是貞夫人則今若以貞敬夫人下批此是超二階柳氏封爵不必更以貞夫人疊爲下批封爵一款置之何如傳曰允
정조 21년
李海愚以禮曹言啓曰卽接永禧殿官員所報則今正月初三日人日製兩官俱爲觀光云莫重之地不可暫時闕直赴擧時假官依定式令吏曹以成均館官員口傳啓下以爲推移入直之地何如傳曰允